Շառլոթ Քարդեն

Շառլոթ Քարդեն (նոյեմբերի 9, 1994(1994-11-09), Մոնրեալ, Քվեբեկ, Կանադա), փոփ, էլեկտրո, ջազ ժանրերի կանադացի հեղինակ-կատարող Մոնրեալից (Քվեբեկ)։


== Կենսագրություն ==
Քարդենը՝ որպես մոդել, հանդես է եկել 15 տարեկանից։ 2013 թ․ երաժշտական «La Voix» մրցույթի առաջին եթերաշրջանում հասնում է եզրափակիչ, նույն տարում՝ ավելի ուշ, հանդես է գալիս «Du vent, des mots» սինգլով Գարուի հետ նրա «Au milieu de ma vie» ալբոմի համար։ 2014 թ․ մարտի 1-ին Ֆրանսիայի «The Voice: la plus belle voix» մրցույթում նա ելույթ է ունենում Գարուի հետ, որ այդ եթերաշրջանում մարզիչ էր։
Քարդենի առաջին սոլո ալբոմը՝ «Big Boy», ձայնագրվել է «Cult Nation Records»-ի կողմից։ Այն ներառում է և՛ անգլերեն, և՛ ֆրանսերեն երգեր։ «Les échardes» երգը հայտնվել է Կանադայի կոմպոզիտորների, հեղինակների և երաժշտական հրատարակիչների ընկերության մրցանակաբաշխության ցանկում՝ ֆրանսերեն բաժնում։ «Big Boy» երգը հայտնվել է  CBC Radio 2-ի լսացանկում և մտել թոփ 20-ի շարքը։  2016 թ․ նոյեմբերին՝ «Tout le monde en parle» հեռուստաշոուի ժամանակ, Քարդենի հետ քննարկվել է նրա մինի-ալբոմը։
2017 թ․ Կանադայի կոմպոզիտորների, հեղինակների և երաժշտական հրատարակիչների ընկերության մրցանակաբաշխությանը անգլերեն անվանակարգում առաջադրվել է «Big Boy», իսկ ֆրանսերենում՝ «Faufile» երգերով՝ մրցանակաբաշխության պատմության մեջ դառնալով առաջինը, որ նույն տարում առաջադրվել է երկու կատեգորիաներում։
2017 թ․ Քարդենը թողարկում է իր երկրորդ ալբոմը՝ «Main Girl», որի նույնանուն սինգլը Radio 2-ի թոփ 20-ում դառնում է համար 1-ը։ 2017-ի դեկտեմբերին բրիտանացի հանրահայտ երաժիշտ Էլթոն Ջոնը նշում է, որ սիրում է «Main Girl» երգը, և այն ներառված է Spotify-ի նրա լսացանկում, որ կոչվում է «Էլթոն Ջոնի սիրելիները», այսինքն այդ պահին նրա երաժշտական ֆավորիտները։
Կանադայի երաժշտական գլխավոր՝ «Ջունո» մրցանակաբաշխություն 2018-ին Քարդենը առաջադրվում է երկու անվանակարգում՝ լավագույն նոր երաժիշտ և լավագույն երգահան, «Main Girl», «Paradise Motion» և «The Kids» երգերի համար։
2018-ին այս անգամ «Main Girl» սինգլով առաջադրվում է Կանադայի կոմպոզիտորների, հեղինակների և երաժշտական հրատարակիչների ընկերության մրցանակաբաշխությանը։
2019-ին Քարդենը և քվեբեկցի երաժիշտ Քրիստոֆ Դյուբին համագործակցում են՝ ստեղծելով Դանիել Բելոնժերի «Fous n'importe où» երգի քավեր տարբերակը։ Նույն թվականին Քարդենը քվեբեկցի ռեփեր Loud-ի՝ «Tout ça pour ça» ալբոմի համար հանդես է գալիս նրա հետ զուգերգով՝ «Sometimes, All the Time»։ Հունիսին մասնակցում է Մոնրեալի միջազգային ջազ փառատոնին։
2020 թ․ սեպտեմբերին Քարդենը թողարկեց «Passive Aggressive» սինգլը իր առաջին ստուդիական լիարժեք ալբոմից, որ կոչվում է «Phoenix» («Փյունիկ»)։ 2021 թ․ թողարկվում է 3 սինգլ ևս, իսկ ապրիլի 23-ին հասանելի է դառնում ամբողջական ալբոմը։ 2022 թ․ նախատեսված է «Phoenix»-ի տուրը, որը կներառի Հյուսիսային Ամերիկայի և Եվրոպայի մի շարք քաղաքներ։


== Անձնական կյանքը ==
Ներկայումս Քարդենը հարաբերությունների մեջ է կանադացի դերասան և երաժիշտ Ալիոխա Շնեյդերի հետ։


== Սկավառակագրություն ==


=== Ստուդիական ալբոմներ ===
Phoenix (2021)


=== Մինի ալբոմներ ===
Big Boy (2016)
Main Girl (2017)


=== Սինգլեր ===
Big Boy (2015 թ․ փետրվար)
Les Échardes (2015 թ․ նոյեմբեր)
Faufile (2016 թ․ հունիս)
Talk Talk (2016 թ․ հուլիս)
Like It Doesn't Hurt (Նեյթ Հասսերի հետ) (2016 թ․ հոկտեմբեր)
Dirty Dirty (2016 թ․ հոկտեմբեր)
Just Like That (2017 թ․ հունիս)
The Kids (2017 թ․ սեպտեմբեր)
Paradise Motion (2017 թ․ սեպտեմբեր)
Main Girl (Stripped) (2017 թ․ հոկտեմբեր)
Go Flex (2018 թ․ մարտ)
California (2018 թ․ ապրիլ)
Double Shifts (2018 թ․ հոկտեմբեր)
Les jupes (2018 թ․ դեկտեմբեր)
Drive (2019 թ․ հունվար)
Fous n'importe où (CRi-ի հետ) (2019 թ․ հունվար)
Passive Aggressive (2020 թ․ սեպտեմբեր)
Daddy (2021 թ․ հունվար)
Meaningless (2021 թ․ փետրվար)
Sad Girl (2021 թ․ ապրիլ)
Anyone who loves me (2021 թ․ ապրիլ)


== Ծանոթագրություններ ==


== Արտաքին հղումներ ==